**VREMENIK IZRADBE I OBRANE ZAVRŠNOG RADA ŠKOLSKA GODINA 2024./2025.**

Vremenik izradbe i obrane završnog rada donosi školski odbor na prijedlog ravnatelja do 30. rujna 2024. godine.

Isti će biti objavljen na oglasnoj ploči i mrežnoj stranici Škole početkom listopada.

Škola je dužna do 20. listopada 2024. učenike završnog razreda upoznati sa sadržajem, uvjetima, načinom i postupkom izradbe i obrane završnog rada.

Do 20. listopada 2024. ravnatelj će u suradnji s nastavnicima struke- nosiocima tema, a na prijedlog stručnog vijeća, objaviti teme za završni rad na oglasnoj ploči Škole. Broj ponuđenih tema mora biti 50% veći od minimalno potrebnog broja.

1. Do 31. listopada 2024. - učenici će izabrati temu ( u zadnjem tjednu listopada).

2. Tijekom nastavne godine - učenici će napisati završni rad.

3. Do 1 .travnja 2025. – prijava završnog rada prijavnicom (u tajništvu)

4. Izradba završnog rada : tijekom proljetnih praznika za smjer medicinska sestra opće njege/medicinski tehničar opće njege

\*za smjer farmaceutski tehničar izradbu praktičnog dijela završnog rada učenik može vršiti u dogovoru s mentorom tijekom zimskih i proljetnih praznika u školskom laboratoriju

5. Do 23. svibnja 2025. – učenici su dužni pisani dio izradbe predati u tajništvo, u urudžbeni zapisnik Škole ( najkasnije 10 dana prije obrane rada).

Obrani rada može pristupiti učenik koji je uspješno završio zadnju obrazovnu godinu strukovnog programa i čiju je izradbu rada prihvatio mentor i za nju predložio pozitivnu ocjenu.

Obranu provode školski Prosudbeni odbor i Povjerenstva (predsjednik i dva do četiri člana iz redova nastavnika struke, od kojih jedan vodi zapisnik).

Povjerenstvo utvrđuje prijedlog ocjene izradbe na prijedlog mentora, ocjene obrane i općeg uspjeha iz izradbe i obrane završnog rada.

6. 09. i 10. lipnja 2025. – obrana završnog rada .

7. Uručivanje svjedodžbi - do 1. srpnja 2025. za ljetni rok Završni rad brani se u:

a) ljetnom (lipanj) - prijava do 1. travnja 2025.

b) jesenskom – (kolovoz) u istom tjednu ili prvom tjednu poslije popravnog roka, - prijava do 8. srpnja 2025 .godine (obrana 26. i 27. kolovoz 2025.)

c) zimskom ( veljača 2026.) - prijava do 30. studenog 2025. godine.